единствено на компетентността, определена в член 3, втора алинея.
 Въпреки това, една договаряща държава не може да поеме задължение към трета държава да не признава съдебно решение, постановено в друга договаряща държава от съд, чиято компетентност се определя от съществуването в тази държава на имот, който принадлежи на ответника, или от задържането от ищеца на имот, който се намира там:
 1.
 ако предявеният иск е за установяване или прогласяване на права на собственост или владение спрямо този имот, насочен е към получаване на право на разпореждане с него или произтича от друг спор, свързан с този имот, или
 2.
 ако имотът съставлява обезпечение за задължение, което е предмет на спора (32).
 ДЯЛ VIII
 ЗАКЛЮЧИТЕЛНИ РАЗПОРЕДБИ (33)
 Член 60 (34)
 Настоящата конвенция се прилага на европейските територии на договарящите се държави, включително Гренландия, френските отвъдморски департаменти и територии, както и Майот.
 Кралство Нидерландия може да обяви по време на подписването или ратифицирането на настоящата конвенция или по всяко време по-късно, като уведоми Генералния секретар на Съвета на Европейските общности, че настоящата конвенция е приложима по отношение на Нидерландските Антили. Ако няма такава декларация, производствата, протичащи на европейската територия на Кралство Нидерландия в резултат от касационно обжалване на съдебното решение на съд в Нидерландските Антили, ще се считат за производства, които протичат в този съд.
 Независимо от първата алинея, настоящата конвенция не се прилага по отношение на:
 1.
 Фарьорските острови, освен ако Кралство Дания не излезе с декларация в обратен смисъл,
 2.
 всяка европейска територия, разположена извън Обединеното кралство, за международните отношения, за които Обединеното кралство отговаря, освен ако Обединеното кралство излезе с декларация в обратен смисъл по отношение на всякаква такава територия.
 Такива декларации могат да се правят по всяко време, като за същите следва да се нотифицира генералния секретар на Съвета на Европейските общности.
 Дела, заведени в Обединеното кралство по обжалване на съдилища в някоя от териториите, които са посочени в точка 2 от трета алинея, се считат за дела, протичащи в тези съдилища.
 Дела, които в Кралство Дания се разглеждат по закона за гражданското производство за Фарьорските острови (lov for Færørerne om rettens pleje), се считат за дела, разглеждани в тези съдилища на Фарьорските острови.
 Член 61
 Настоящата конвенция подлежи на ратифицикация от подписалите я държави. Инструментите по ратификацията се депозират при генералния секретар на Съвета на Европейските общности.
 Член 62 (35)
 Настоящата конвенция влиза в сила на първия ден от третия месец след месеца, през който е депозиран инструмента за ратификация от последната подписала Конвенцията държава.
 Член 63
 Договарящите държави приемат, че всяка държава която стане член на Европейската икономическа общност ще има задължението да приеме настоящата конвенция като основа за преговорите между договарящите държави и тази държава, необходими за осигуряване прилагането на член 220, последната алинея от Договора за създаване на Европейската икономическа общност.
 Необходимите адаптации могат да бъдат предмет на специална конвенция между договарящите държави от една страна, и новата държава-членка, от друга страна.
 Член 64
 Генералният секретар на Съвета на Европейските общности нотифицира държавите, подписали Конвенцията относно:
 a)
 депозирането на всеки инструмент за ратификация;
 б)
